สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 13 ม.ค.60
16 ม.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อวันศุกร์ (13 ม.ค.) ทว่าดัชนี NASDAQ ปิดที่ระดับสูงสุดเป็นประวัติการณ์ หลังจากสหรัฐเปิดเผยข้อมูลเศรษฐกิจหลายรายการ ขณะที่บริษัทหลายแห่งในสหรัฐก็ได้เปิดเผยผลประกอบการ
ดัชนีเฉลี่ยอุตสาหกรรมดาวโจนส์ลดลง 5.27 จุด หรือ 0.03% ปิดที่ 19,885.73 จุด ดัชนี S&amp;P500 เพิ่มขึ้น 4.20 จุด หรือ 0.18% ปิดที่ 2,274.64 จุด ดัชนี NASDAQ บวก 26.63 จุด หรือ 0.48% ปิดที่ 5,574.12 จุด
 
ตลาดหุ้นยุโรปปิดปรับตัวเพิ่มขึ้น เมื่อวันศุกร์ (13 ม.ค.) เนื่องจากนักลงทุนขานรับผลประกอบการที่ดีเกินคาดของธนาคารรายใหญ่ในสหรัฐ
ดัชนี Stoxx Europe 600 เพิ่มขึ้น 0.95% ปิดที่ 365.94 จุด
ดัชนี CAC-40 ตลาดหุ้นฝรั่งเศสเพิ่มขึ้น 58.52 จุด หรือ 1.20% ปิดที่ 4,922.49 จุด ดัชนี DAX ตลาดหุ้นเยอรมันเพิ่มขึ้น 108.14 จุด หรือ 0.94% ปิดที่ 11,629.18 จุด ดัชนี FTSE 100 ตลาดหุ้นลอนดอนเพิ่มขึ้น 45.44 จุด หรือ 0.62% ปิดที่ 7,337.81 จุด
 
ตลาดหุ้นลอนดอนปิดปรับตัวเพิ่มขึ้น เมื่อวันศุกร์ (13 ม.ค.) โดยปิดในแดนบวกต่อเนื่องเป็นวันที่ 14 เนื่องจากได้รับแรงหนุนจากเงินปอนด์ที่อ่อนค่าลง
ดัชนี FTSE 100 ตลาดหุ้นลอนดอนเพิ่มขึ้น 45.44 จุด หรือ 0.62% ปิดที่ 7,337.81 จุด ทำสถิติปิดที่ระดับสูงสุดเป็นประวัติการณ์ต่อเนื่องเป็นวันที่ 12
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อวันศุกร์ (13 ม.ค.) เนื่องจากนักลงทุนเริ่มไม่มั่นใจต่อการปรับลดกำลังการผลิตของกลุ่มประเทศผู้ผลิตน้ำมัน
สัญญาน้ำมันดิบ WTI ส่งมอบเดือนก.พ. ลดลง 64 เซนต์ หรือ 1.2% ปิดที่ 52.37 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. ลดลง 56 เซนต์ หรือ 1% ปิดที่ 55.45 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อวันศุกร์ (13 ม.ค.) เนื่องจากได้รับแรงกดดันจากสกุลเงินดอลลาร์ที่แข็งค่าขึ้น ซึ่งการแข็งค่าของดอลลาร์จะส่งผลให้สัญญาทองคำซึ่งซื้อขายในรูปสกุลเงินดอลลาร์นั้น มีราคาแพงขึ้นและไม่น่าดึงดูดใจ
สัญญาทองคำตลาด COMEX (Commodity Exchange)  ส่งมอบเดือนก.พ. ลดลง 3.6 ดอลลาร์ หรือ 0.30% ปิดที่ 1,196.20 ดอลลาร์/ออนซ์ แต่ตลอดทั้งสัปดาห์ สัญญาทองคำปรับตัวขึ้นทั้งสิ้น 1.9%
สัญญาโลหะเงินส่งมอบเดือนมี.ค. ลดลง 6 เซนต์ หรือ 0.36% ปิดที่ 16.765 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 1.7 ดอลลาร์ หรือ 0.17% ปิดที่ 986.40 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 16.10 ดอลลาร์ หรือ 2.1% ปิดที่ 749.15 ดอลลาร์/ออนซ์
 
สกุลเงินดอลลาร์สหรัฐแข็งค่า เมื่อเทียบเงินเยน และปรับตัวขึ้นลงแตกต่างกันเมื่อเทียบสกุลเงินหลักอื่นๆ เมื่อวันศุกร์ (13 ม.ค.) หลังจากนักลงทุนซึมซับข้อมูลเศรษฐกิจที่มีการเปิดเผยเมื่อคืน
ดอลลาร์แข็งค่าเทียบเยน แตะที่ 114.46 เยน จาก 114.27 เยน แต่อ่อนค่าเทียบฟรังก์สวิส ที่ระดับ 1.0088 ฟรังก์ จาก 1.0093 ฟรังก์
ยูโรแข็งค่าเทียบดอลลาร์สหรัฐ แตะที่ 1.0640 ดอลลาร์ จาก 1.0638 ดอลลาร์ ขณะที่เงินปอนด์ก็แข็งค่าเทียบดอลลาร์สหรัฐ ที่ระดับ 1.2189 ดอลลาร์ จาก 1.2169 ดอลลาร์ ส่วนดอลลาร์ออสเตรเลียอ่อนค่าเทียบดอลลาร์สหรัฐ สู่ระดับ 0.7496 ดอลลาร์ จาก 0.7504 ดอลลาร์